માનવમિત્ર, મુંબઇ : બોલિવુડની ટોપ સ્ટાર અભિનેત્રીમાં સામેલ રહેલી દિપિકા પાદુકોણ શાહરૂખખાન અભિનિત ડોન-૩ ફિલ્મમાં કામ કરવા જઇ રહી નથી. આ સંબંધમાં હાલમાં ચાલી રહેલી અટકળોનો અંત લાવી નિર્માતા રિતેશ સિદ્ધવાનીએ કહ્યુ છે કે ડોન-૩ ફિલ્મમાં દિપિકા કામ કરવા જઇ રહી નથી. ત્રીજા ભાગ પર કામ શરૂ કરવામાં આવી રહ્યુ છે. દિપિકા ડોન-૩ ફિલ્મમાં કામ કરનાર છે તે પ્રકારની અટકળો હાલમાં ચાલી રહી હતી.